Document ID: 31998R1506

31998R1506
L 200/1
SLUŽBENI LIST EUROPSKE UNIJE
13.07.1998.
UREDBA VIJEĆA (EZ) br. 1506/98
od 13. srpnja 1998.
o uvođenju povlastice za Tursku u obliku carinske kvote Zajednice za lješnjake u 1998. i o suspenziji određenih povlastica
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 113.,
uzimajući u obzir Akt o pristupanju iz 1994.,
uzimajući u obzir prijedlog Komisije,
budući da su u skladu sa Sporazumom o pridruživanju između Europske ekonomske zajednice i Turske (1), dalje u tekstu „Sporazum”, toj zemlji bile dodijeljene povlastice za određene poljoprivredne proizvode;
budući da nakon pristupanja Republike Austrije, Republike Finske i Kraljevine Švedske povlasticu za lješnjake treba prilagoditi kako bi se uzeli u obzir trgovinski aranžmani za taj proizvod koji su postojali između Austrije, Finske i Švedske, s jedne strane, i Turske, s druge strane;
budući da u skladu s člancima 76., 102. i 128. Akta o pristupanju iz 1994. Zajednica mora usvojiti potrebne mjere kojima bi se ovo stanje ispravilo; budući da te mjere trebaju poprimiti oblik autonomnih carinskih kvota Zajednice koje obuhvaćaju konvencionalne preferencijalne carinske povlastice koje primjenjuju Austrija, Finska i Švedska;
budući da se Odlukom br. 1/98 Vijeća za pridruživanje EZ-Turska od 25. veljače 1998. o trgovinskim aranžmanima za poljoprivredne proizvode, predviđa poboljšanje i konsolidacija trgovinskih povlastica vezanih za uvoz poljoprivrednih proizvoda podrijetlom iz Turske u Zajednicu te se utvrđuje niz preferencijalnih povlastica za izvoz mesa i živih životinja iz Zajednice u Tursku;
budući da Turska od 1996. primjenjuje zabranu uvoza živih životinja vrste goveda (oznaka KN 0102) i ograničenja na uvoz goveđeg mesa (oznake KN 0201-0202); budući da su te mjere, s obzirom da se radi o količinskim ograničenjima, nespojive sa Sporazumom i sprečavaju Zajednicu da ima korist od povlastica koje su joj dodijeljene u skladu s Odlukom br. 1/98; budući da su, unatoč razgovorima s Turskom o ovom problemu, vođenim od studenoga 1997. do veljače 1998. s ciljem pronalaženja rješenja putem pregovora, količinska ograničenja još uvijek na snazi;
budući da je kao posljedica tih mjera izvoz predmetnih proizvoda podrijetlom iz Zajednice u Tursku blokiran; budući da zbog zaštite trgovinskih interesa Zajednice ovo stanje treba izjednačiti jednakim mjerama; budući da stoga treba suspendirati povlastice navedene u prilozima ovoj Uredbi,
DONIJELO JE OVU UREDBU:
Članak 1.
Otvara se autonomna carinska kvota iz Priloga I. za 1998. godinu. Primjenjuju se članci od 4. do 8. Uredbe (EZ) br. 1981/94 (2) prema kojima je Vijeće otvorilo carinske kvote Zajednice za određene proizvode podrijetlom, između ostalog, iz Turske.
Članak 2.
Suspendira se samostalna carinska kvota utvrđena u Prilogu I. i dvije carinske kvote utvrđene u Prilogu II.
Članak 3.
U skladu s postupkom utvrđenim u članku 29. Uredbe Vijeća (EZ) br. 2200/96 od 28. listopada 1996. o zajedničkom uređenju tržišta voća i povrća (3) ili, ovisno o slučaju, u odgovarajućim člancima ostalih Uredbi o zajedničkom uređenju tržišta poljoprivrednih proizvoda ili u člancima 6. i 7. Uredbe (EZ) br. 1981/94, Komisija stavlja izvan snage mjere iz članka 2. nakon što se uklone prepreke preferencijalnom izvozu iz Zajednice u Tursku.
Članak 4.
Ova Uredba stupa na snagu sedmog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 13. srpnja 1998.

Labels: 3
17
18